ജമ്മു കശ്മീരിന്റെ ചരിത്രത്തില് ആദ്യം ഹരി പ്രതാപ് കോട്ടയില് ത്രിവര്ണ പതാക ഉയരും ശ്രീനഗര് : ജമ്മു കശ്മീരിന്റെ ചരിത്രത്തില് പുതിയ ഏടുകള് എഴുതി ചേര്ത്ത് കേന്ദ്ര സര്ക്കാര് . ശ്രീനഗറിലെ ചരിത്ര പ്രസിദ്ധമായ ഹരി പ്രതാപ് കോട്ടയില് ദേശീയ പതാക സ്ഥാപിക്കാന് സര്ക്കാര് തീരുമാനിച്ചു. 100 അടി ഉയരമുള്ള പതാകയാണ് കോട്ടയ്ക്ക് മുകളിലായ് പാറിക്കളിക്കുക. 2002 ലെ ഇന്ത്യന് പതാക നിയമത്തിന്റെ അടിസ്ഥാനത്തിലാണ് പുതിയ നടപടി. ഫ്ളാഗ് ഫൗണ്ടേഷന് ഓഫ് ഇന്ത്യയാണ് ഇതുമായി ബന്ധപ്പെട്ട നിര്ദ്ദേശം മുന്നോട്ടുവെച്ചത്. ഇത് സര്ക്കാര് അംഗീകരിക്കുകയായിരുന്നു. 100 അടിയുള്ള പതാക സ്ഥാപിക്കാനുള്ള നിര്ദ്ദേശവും ഫ്ളാഗ് ഫൗണ്ടേഷന് ഇന്ത്യയുടേതാണ്. ഡിവിഷണല് അഡ്മിനിസ്ട്രേഷന്റെയും,എയര്പോര്ട്ട് അതോറിറ്റി ഓഫ് ഇന്ത്യ,പുരാവസ്തു, വനം, ടൂറിസം എന്നീ വകുപ്പുകളുടെ പിന്തുണയോടെയുമാണ് കോട്ടയില് പതാക സ്ഥാപിക്കുന്നത്. അമിതാധികാരം എടുത്തു കളഞ്ഞതോടെയാണ് ജമ്മു കശ്മീരില് ത്രിവര്ണ പതാകയ്ക്ക് സ്ഥാനം ലഭിച്ചത്. ആര്ട്ടിക്കിള് 370 റദ്ദാക്കിയതിന് ശേഷം പതാക നിയമവുമായി ബന്ധപ്പെട്ട നിര്ദ്ദേശങ്ങള് ഡിവിഷണല് കമ്മീഷണര് ഡെപ്യൂട്ടി കമ്മീഷണര്മാര്ക്കും, വകുപ്പ് മേധാവിമാര്ക്കും നല്കിവരുന്നുണ്ട്.